இயேசுவின் கன்னிப்பிறப்பு
[[படிமம்:GuidoReniAnnunciation.jpg|thumb|right|கிறிஸ்து பிறப்பின் அறிவிப்பு, - குயிலோ ரேயினி]]
 {{கிறித்தவம்|state=collapsed}}
 {{Gospel Jesus|expanded=துவக்க வாழ்வு}}
 [[மரியாள் (இயேசுவின் தாய்)|மரியாள்]] கன்னியாக இருக்கும் போதே, ஆண் துணை எதுவுமின்றி, [[தூய ஆவி|தூய ஆவியின்]] வல்லமையால்  இயேசுவை கருத்தரித்து, ஈன்றளித்தார் என்னும் சமய நம்பிக்கை '''இயேசுவின் கன்னிப்பிறப்பு''' என்று அழைக்கப்படுகிறது.&lt;ref&gt;&quot;[http://www.newadvent.org/cathen/15448a.htm Virgin Birth of Christ]&quot; ''New Advent''&lt;/ref&gt; [[கிறித்தவம்|கிறித்தவ]] சமயத்துக்கு அடிப்படையான இக்கொள்கையை  [[இசுலாம்]] சமயமும் ஏற்கிறது. முதல் நூற்றாண்டில் எழுதப்பட்ட [[மத்தேயு நற்செய்தி|மத்தேயு]], [[லூக்கா நற்செய்தி|லூக்கா]] [[நற்செய்திகள்]] இயேசுவின் கன்னிப்பிறப்பைப் பற்றி தெளிவாக எடுத்துரைக்கின்றன. தொடக்க காலம் முதலே கிறிஸ்தவர்கள் அனைவராலும் ஏற்றுக்கொள்ளப்பட்ட இயேசுவின் கன்னிப்பிறப்பு&lt;ref name=&quot;britannica&quot;&gt;&quot;[http://www.britannica.com/eb/article-9075467/Virgin-Birth#181858 Virgin Birth]&quot; ''britannica.com'' Retrieved October 22, 2007.&lt;/ref&gt; கிறிஸ்தவத்தில் பொதுவாக பயன்படுத்தப்படும் இரண்டு [[நம்பிக்கை அறிக்கை]]களிலும் இணைக்கப்பட்டுள்ளது.
 
 ==லூக்கா நற்செய்தி==
 [[லூக்கா நற்செய்தி]]யில் இயேசுவின் கன்னிப்பிறப்பைக் குறித்த முன்னறிவிப்பு&lt;ref&gt;[[லூக்கா நற்செய்தி|லூக்கா]] 1:26-38&lt;/ref&gt; பின்வருமாறு விவரிக்கப்படுகிறது:
 : ஆறாம் மாதத்தில் கபிரியேல் என்னும் [[தேவதூதர்|வானதூதரை]], [[தந்தையாம் கடவுள்|கடவுள்]] கலிலேயாவிலுள்ள நாசரேத்து என்னும் ஊரிலிருந்த ஒரு கன்னியிடம் அனுப்பினார். அவர் தாவீது குடும்பத்தினராகிய யோசேப்பு என்னும் பெயருடைய ஒருவருக்கு மண ஒப்பந்தமானவர். அவர் பெயர் [[மரியாள் (இயேசுவின் தாய்)|மரியா]]. வானதூதர் மரியாவுக்குத் தோன்றி, &quot;அருள்மிகப் பெற்றவரே வாழ்க! ஆண்டவர் உம்மோடு இருக்கிறார்&quot; என்றார். இவ்வார்த்தைகளைக் கேட்டு அவர் கலங்கி, இந்த வாழ்த்து எத்தகையதோ என்று எண்ணிக் கொண்டிருந்தார். வானதூதர் அவரைப் பார்த்து, &quot;மரியா, அஞ்சவேண்டாம்; கடவுளின் அருளைக் கண்டடைந்துள்ளீர். இதோ, கருவுற்று ஒரு மகனைப் பெறுவீர்; அவருக்கு இயேசு என்னும் பெயரிடுவீர். அவர் பெரியவராயிருப்பார்; உன்னத கடவுளின் மகன் எனப்படுவார். அவருடைய தந்தை தாவீதின் அரியணையை ஆண்டவராகிய கடவுள் அவருக்கு அளிப்பார். அவர் யாக்கோபின் குடும்பத்தின் மீது என்றென்றும் ஆட்சி செலுத்துவார். அவருடைய ஆட்சிக்கு முடிவே இராது&quot; என்றார். அதற்கு மரியா வானதூதரிடம், &quot;இது எப்படி நிகழும்? '''நான் கன்னி ஆயிற்றே'''!&quot; என்றார். வானதூதர் அவரிடம், &quot;[[தூய ஆவி]] உம்மீது வரும். உன்னத கடவுளின் வல்லமை உம்மேல் நிழலிடும். ஆதலால் உம்மிடம் பிறக்கப் போகும் குழந்தை தூயது. அக்குழந்தை [[மகனாகிய கடவுள்|இறைமகன்]] எனப்படும். உம் உறவினராகிய எலிசபெத்தும் தம் முதிர்ந்த வயதில் ஒரு மகனைக் கருத்தரித்திருக்கிறார். கருவுற இயலாதவர் என்று சொல்லப்பட்ட அவருக்கு இது ஆறாம் மாதம். ஏனெனில், கடவுளால் இயலாதது ஒன்றுமில்லை&quot; என்றார். பின்னர் மரியா, &quot;நான் ஆண்டவரின் அடிமை; உம்சொற்படியே எனக்கு நிகழட்டும்&quot; என்றார். அப்பொழுது வானதூதர் அவரை விட்டு அகன்றார். ({{விவிலிய வசனம்|Luke|லூக்கா|1|26-38}})
 
 ==மத்தேயு நற்செய்தி==
 [[மத்தேயு நற்செய்தி]]யில் இயேசுவின் கன்னிப்பிறப்பை பற்றிய விளக்கம்&lt;ref&gt;[[மத்தேயு நற்செய்தி|மத்தேயு]] 1:18-24&lt;/ref&gt; பின்வருமாறு வழங்கப்படுகிறது:
 : இயேசு கிறிஸ்துவின் பிறப்பையொட்டிய நிகழ்ச்சிகள்: அவருடைய தாய் [[மரியாள் (இயேசுவின் தாய்)|மரியா]]வுக்கும் [[புனித யோசேப்பு|யோசேப்பு]]க்கும் திருமண ஒப்பந்தம் செய்யப்பட்டிருந்தது. அவர்கள் கூடி வாழும் முன் மரியா கருவுற்றிருந்தது தெரிய வந்தது. அவர் [[தூய ஆவி]]யால் கருவுற்றிருந்தார். அவர் கணவர் யோசேப்பு நேர்மையாளர். அவர் மரியாவை இகழ்ச்சிக்கு உள்ளாக்க விரும்பாமல் மறைவாக விலக்கிவிடத் திட்டமிட்டார். அவர் இவ்வாறு சிந்தித்துக் கொண்டிருக்கும்போது [[தேவதூதர்|ஆண்டவரின் தூதர்]] அவருக்குக் கனவில் தோன்றி, &quot;யோசேப்பே, தாவீதின் மகனே, உம்மனைவி மரியாவை ஏற்றுக்கொள்ள அஞ்ச வேண்டாம். ஏனெனில் அவர் கருவுற்றிருப்பது '''தூய ஆவி'''யால்தான். அவர் ஒரு மகனைப் பெற்றெடுப்பார். அவருக்கு [[இயேசு கிறிஸ்து|இயேசு]] எனப் பெயரிடுவீர். ஏனெனில் அவர் தம் மக்களை அவர்களுடைய பாவங்களிலிருந்து மீட்பார்&quot; என்றார். ''&quot;இதோ! '''கன்னி கருவுற்று ஓர் ஆண்மகவைப் பெற்றெடுப்பார்'''. அக்குழந்தைக்கு '''இம்மானுவேல்''' எனப் பெயரிடுவர்&quot;''&lt;ref&gt;[[எசாயா (நூல்)|எசாயா]] 7:14 &quot;இதோ, கருவுற்றிருக்கும் அந்த இளம் பெண் ஓர் ஆண்மகவைப் பெற்றெடுப்பார்; அக்குழந்தைக்கு அவர் 'இம்மானுவேல்' என்று பெயரிடுவார்.&quot;&lt;/ref&gt; என்று இறைவாக்கினர் வாயிலாக ஆண்டவர் உரைத்தது நிறைவேறவே இவை யாவும் நிகழ்ந்தன. இம்மானுவேல் என்றால் 'கடவுள் நம்முடன் இருக்கிறார்' என்பது பொருள். யோசேப்பு தூக்கத்திலிருந்து விழித்தெழுந்து ஆண்டவரின் தூதர் தமக்குப் பணித்தவாறே தம் மனைவியை ஏற்றுக்கொண்டார். ({{விவிலிய வசனம்|Matthew|மத்தேயு|1|18-24}})
 
 ==நம்பிக்கையில்==
 மேலே தரப்பட்டுள்ள நற்செய்தி குறிப்புகளின்படியும், தொடக்க காலம் முதல் மரபு வழியாக வந்த [[கிறித்தவம்|கிறிஸ்தவ]] விசுவாசத்தின்படியும், &quot;[[தந்தையாம் கடவுள்|தந்தையாகிய கடவுளின்]] ஒரே [[மகனாகிய கடவுள்|மகன்]], கன்னி [[மரியாள் (இயேசுவின் தாய்)|மரியா]]வின் வயிற்றில் [[தூய ஆவி]]யின் வல்லமையால் கருவாகி மனிதரானார்&quot; என்பது [[கிறித்தவர்|கிறிஸ்தவர்]]களின் நம்பிக்கை ஆகும். இது [[நம்பிக்கை அறிக்கை]]களிலும் விசுவாசத்தின் மையமாக இடம்பெற்றுள்ளது.
 
 [[நைசின் விசுவாச அறிக்கை|நிசேயா நம்பிக்கை அறிக்கை]] இயேசுவின் கன்னிப்பிறப்பை பின்வருமாறு அறிக்கையிடுகிறது:
 : &quot;தந்தையிடமிருந்து கடவுளின் ஒரே மகனாக தோன்றிய ஒரே ஆண்டவர் இயேசு கிறிஸ்துவையும் நம்புகிறோம். இவர் காலங்களுக்கு முன்பே தந்தையிடமிருந்து தோன்றினார். இவர் வழியாகவே அனைத்தும் படைக்கப்பட்டன; மானிடரான நமக்காகவும், நமது மீட்புக்காகவும் இறங்கி வந்து, உடல் எடுத்து மனிதரானார். மானிடரான நமக்காகவும், நமது மீட்புக்காகவும் விண்ணகத்திலிருந்து இறங்கினார்; ''தூய ஆவியினால் கன்னி மரியாவிடம் உடல் எடுத்து மனிதர் ஆனார்''.&quot;
 
 [[திருத்தூதர்களின் நம்பிக்கை அறிக்கை]] கிறிஸ்துவின் கன்னிப்பிறப்பை பின்வருமாறு அறிக்கையிடுகிறது:
 : &quot;விண்ணகத்தையும் மண்ணகத்தையும் படைத்த எல்லாம் வல்ல தந்தையாகிய கடவுளை நம்புகிறேன். அவருடைய ஒரே மகனாகிய நம் ஆண்டவர் இயேசு கிறிஸ்துவையும் நம்புகிறேன். ''இவர் தூய ஆவியாரால் கருவாகி தூய கன்னி மரியாவிடமிருந்து பிறந்தார்''.&quot;
 
 ==கடவுளும் மனிதருமான இயேசு==
 
 [[இயேசு]] உண்மையிலேயே மனிதர் என்னும் உண்மை அவர் [[மரியா (இயேசுவின் தாய்)|மரியா]] என்னும் பெண்ணின் வயிற்றில் கருவாகிப் பிறந்தார் என்பதிலிருந்து தெரிகிறது. அதே நேரத்தில், இயேசு உண்மையாகவே கடவுள் என்னும் உண்மை அவர் [[தூய ஆவி|தூய ஆவியின்]] வல்லமையால், கடவுளின் நேரடியான செயல்பாட்டின் பயனாக மரியாவின் உதரத்தில் கருவாகி இவ்வுலகில் பிறந்தார் என்பதிலிருந்து தெரிகிறது. எனவே இயேசு உண்மையிலேயே &quot;இம்மானுவேல்&quot; ஆவார்:
 {{cquote|'இதோ! கன்னி கருவுற்று ஓர் ஆண்மகவைப் பெற்றெடுப்பார். அக்குழந்தைக்கு இம்மானுவேல் எனப் பெயரிடுவர்' என்று இறைவாக்கினர் வாயிலாக ஆண்டவர் உரைத்தது நிறைவேறவே இவை யாவும் நிகழ்ந்தன. இம்மானுவேல் என்றால் கடவுள் நம்முடன் இருக்கிறார் என்பது பொருள் ([[மத்தேயு|மத்தேயு 1:22-23]].)}}
 
  
 == ஆதாரங்கள் ==
 {{reflist|2}}
 
 {{கன்னி மரியா}}
 
 [[பகுப்பு:இயேசு]]
 [[பகுப்பு:கிறித்தவ இறையியல்]]
 [[பகுப்பு:நற்செய்தி நிகழ்வுகள்]]
 [[பகுப்பு:அன்னை மரியா]]
 [[பகுப்பு:லூக்கா நற்செய்தி]]